Diari Oficial de la Generalitat Valenciana


Sumari del DOGV 4444, del 20-02-2003 (2003/1862)

Informació pública de la resolució d'al·legacions, aprovació definitiva i adjudicació del programa d'actuació integrada, projecte de reparcel·lació i projecte d'urbanització de la unitat d'execució 1-A de les normes subsidiàries de Jérica.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4444

Data del DOGV
:   20-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1862


Organisme emissor
:   Ajuntament de Jérica

Tipus de document
:   Anunci

Informació pública de la resolució d'al·legacions, aprovació definitiva i adjudicació del programa d'actuació integrada, projecte de reparcel·lació i projecte d'urbanització de la unitat d'execució 1-A de les normes subsidiàries de Jérica. [2003/M1862]
  
Agustín Pastor Juesas, en representació de la mercantil Projérica, SL, ha presentat en este Ajuntament una instància per la qual comunica que ha iniciat procediment per al desenvolupament d'un programa de gestió indirecta per a la unitat d'execució 1-A de les normes subsidiàries de Jérica, i ha efectuat l'exposició en la Notaria d'Isabel Cabezas, de Viver.
  
La publicació d'esta iniciativa es va efectuar en el periòdic Levante de Castelló, el 26.10.2002, i en el Diari Oficial de la Generalitat Valenciana el 4 de novembre.
  
Esta publicació va obrir el període de presentació d'alternatives tècniques.
  
 Transcorregut el termini legal no se'n va presentar cap.
  
Amb data 27 de novembre van presentar sengles al·legacions Consuelo Bellés Tarazona i María Laso Sebastián, i amb data 21 del mateix mes va presentar una altra al·legació l'empresa Iberdrola.
  
Respecte a l'al·legació presentada per Iberdrola s'estima en tots els seus punts, i es dona trasllat d'això a l'agent urbanitzador perquè es tinguen en compte en el programa d'actuació integrada de la unitat d'execució 1-A.
  
Respecte a l'escrit d'al·legacions presentat per Consuelo Bellés Tarazona, s'acorda el següent:
  
- Primera al·legació: s'estima, ja que erròniament es fa menció a la modificació puntual número 11, quan ha de ser la 10.
  
- Segona al·legació: s'estima, ja que no és gestió directa, sinó indirecta.
  
- Tercera al·legació: s'estima, ja que no és aplicable el règim d'adjudicació preferent.
  
- Quarta al·legació: respecte a esta al·legació s'acorda que la urbanitzadora ha d'afegir al projecte el corresponent plec de condicions tècniques.
  
Igualment, ha d'aportar l'estudi geotècnic dels terrenys. Sobre les condicions de connexió i integració dels servicis urbanístics, este Ajuntament entén que està concedida la cèdula d'urbanització i que la conselleria va entendre que este tema estava correcte, no obstant això, l'Ajuntament, per mitjà del tècnic municipal, controlarà el bon desenvolupament de les obres.
  
Respecte al pressupost detallat i desglossat, este Ajuntament entén que està indicat en el projecte d'urbanització. D'altra banda, la urbanitzadora ha de corregir el tema del formigó ja que fa al·lusió constant a l'EH-91, actualment derogada.
  
 S'accepten igualment els mesuraments i plans que s'aporten com a document número 1 a l'escrit d'al·legacions.
  
- Cinquena al·legació: s'estima que Consuelo Bellés Tarazona aporta les següents tres finques registrals: la 4.411, la 3.951 i la 3.978 i així s'ha de fer constar en tots els documents de l'expedient.
  
- Sisena al·legació: s'accepta el nou mesurament aportat.
  
- Setena al·legació: s'accepta, en el sentit de tornar a fer el recàlcul de l'aprofitament tipus, ja que les superfícies han variat.
  
- Huitena al·legació: s'accepta esta huitena al·legació per considerar-la correcta, ja que el percentatge de les cessions s'ha de tornar a calcular.
  
- Novena al·legació: és igualment correcte el que sol·licita l'al·legació novena, per la qual cosa s'accepta respecte al percentatge aplicat a les parcel·les no edificables privades.
  
- Desena al·legació: s'acorda comunicar a la urbanitzadora que si es procedix al derrocament parcial del molí, haurà de valorar-se la part afectada per un tècnic competent, incloent el seu import en el compte de liquidació provisional.
  
- Onzena al·legació: l'Ajuntament estima lògica esta pretensió de Consuelo Bellés, no obstant això, no pot decidir res respecte d'això. Sí que realitzarà l'oportuna mediació davant de la urbanitzadora perquè s'accedisca al que sol·licita.
  
Respecte a l'escrit d'al·legacions presentat per María Laso Sebastián, realitza una sèrie de propostes a la urbanitzadora que este Ajuntament entén lògiques però que no té cap decisió que acordar respecte d'això.
  
En una segona al·legació diu María Laso que si l'oferta que realitza a la mercantil Projérica no fóra acceptada, fa seues totes les al·legacions formulades per Consuelo Bellés Tarazona. En este cas, l'Ajuntament es ratifica en el que exposen tots i cadascun dels punts acordats en l'escrit d'al·legacions de Consuelo Bellés Tarazona.
  
A la vista dels anteriors escrits d'al·legacions i amb la condició que s'esmenen totes i cadascuna de les al·legacions estimades en la documentació presentada per la urbanitzadora, l'Ajuntament, per majoria absoluta, acorda:
  
Primer
  
Aprovar definitivament el programa d'actuació integrada, el projecte de reparcel·lació i el projecte d'urbanització presentats per la mercantil Projérica, SL.
  
Segon
  
Adjudicar a la mercantil Projérica, SL el programa d'actuació integrada per al desenvolupament de la unitat d'execució 1-A de les normes subsidiàries de Jérica, conforme a la proposició juridicoeconòmica financera i la resta de documents tècnics presentats, amb l'excepció que se substituïsca l'actual documentació per una altra, que incloga totes i cadascuna de les al·legacions estimades en este Ple.
  
Tercer
  
Decidir com a modalitat de gestió la gestió indirecta, delegant la condició d'agent urbanitzador a favor de la mercantil Projérica, SL.
  
Quart
  
Requerir a la urbanitzadora perquè deposite en la tresoreria municipal la garantia de 16.598,22 euros corresponents al 7% dels costs d'urbanització en el termini de 15 dies i perquè en el termini de 30 dies subscriga el conveni urbanístic proposat.
  
Cinqué
  
Donar trasllat del programa objecte d'esta aprovació i adjudicació a la Conselleria d'Obres Públiques, Urbanisme i Transports, de conformitat amb el que estipula l'article 47.7 de la Llei 6/1994 Reguladora de l'Activitat Urbanística.
  
Sisé
  
Publicar l'aprovació del programa d'actuació integrada per al desenvolupament de la UE-1.A en el Butlletí Oficial de la Província de Castelló, tal com disposa l'article 59.4.A de la LRAU.
  
Seté
  
Notificar este acord, que posa fi a la via administrativa, a tots els propietaris, i fer-los saber que els interessats podran interposar-hi, en el termini d'un mes, recurs potestatiu de reposició o, en el termini de dos mesos, comptats a partir del següent al del rebut d'esta notificació, recurs contenciós administratiu davant de la sala d'esta jurisdicció del Tribunal Superior de Justícia de la Comunitat Valenciana, de conformitat amb el que disposen els articles 116 i 117 de la Llei 30/1992, de 26 de novembre, i 46 de la Llei 29/1998, de 13 de juliol.